Ξεροτήγανα με ζαφορά
Τα ξεροτήγανα τα συναντάμε σε όλες τις Κυκλάδες, με μικρές παραλλαγές. Στην Κίμωλο τα Χριστούγεννα προσθέτουν και ζαφορά.
5 στήμονες κρόκου (ζαφορά) μουλιασμένοι για 1 ώρα σε 1/4 κούπας νερό , 500 γρ. (4 κούπες) αλεύρι για όλες τις χρήσεις , 3 κουτ. σούπας ελαιόλαδο , 1/4 κούπας χυμός πορτοκαλιού ή λεμονιού , 1/4 κούπας ούζο , 1 αυγό περίπου , 1/2 κιλό ελαιόλαδο (για το τηγάνισμα), 1/2 κούπα καρυδόψιχα, ψιλοκομμένη, 1/2 κούπα σουσάμι, καβουρδισμένο , 1 κουτ. γλυκού κανέλα, Σιρόπι 200 ml (1 κούπα) νερό , 340 γρ. (1 κούπα) μέλι
Για τα ξεροτήγανα με ζαφορά, σε μεγάλο μπολ βάζουμε το αλεύρι, κάνουμε μια λακκούβα στο κέντρο και προσθέτουμε το νερό με τη ζαφορά, το ούζο, το ελαιόλαδο, το αυγό και τον χυμό.Ζυμώνουμε μέχρι να σχηματιστεί ένα ζυμάρι λείο και σκληρό. Αφήνουμε για μισή ώρα τη ζύμη να ξεκουραστεί.Με τη βοήθεια μηχανής που ανοίγει ζύμη για ζυμαρικά ή σε αλευρωμένη επιφάνεια με τον πλάστη ανοίγουμε λεπτό φύλλο πάχους 3-4 χλστ.Το κόβουμε σε μακρόστενες λωρίδες πλάτους 3-4 εκ. και μήκους 15-20 εκ.Σε μια κατσαρόλα ζεσταίνουμε το λάδι σε δυνατή φωτιά. Βάζουμε μία μία κάθε λωρίδα μέσα στο καυτό λάδι και, μόλις φουσκώσει, την πιάνουμε από τη μία άκρη με ένα πιρούνι και την τυλίγουμε να γίνει σαν σαλίγκαρος και να τηγανιστεί από όλες τις πλευρές.Βγάζουμε κάθε ξεροτήγανο και το αφήνουμε σε απορροφητικό χαρτί να στραγγίξει τα περιττά λάδια και να κρυώσει.Σε ένα κατσαρολάκι βράζουμε όλα τα υλικά για το σιρόπι για 3-4 λεπτά (μετρώντας από τη στιγμή που θα αρχίσει να κοχλάζει) μέχρι να δέσει.Βουτάμε για 20 δευτερόλεπτα κάθε κρύο ξεροτήγανο μέσα στο καυτό σιρόπι και το μεταφέρουμε σε πιατέλα.Ανακατεύουμε μαζί την καρυδόψιχα, το σουσάμι και την κανέλα και πασπαλίζουμε τα ξεροτήγανα.
Αλεύρι (ζύμες),Καρύδια,Σουσάμι,Χριστούγεννα